Basis pakopa (Basisregeling) - pensijos įmokas moka Jūsų darbdavys. Jums tai nieko nekainuoja. Jeigu esate susituokęs/-usi ar įregistruota partnerystė, įtraukiamas Jūsų partneris - po mirties mokama pensija partneriui. Šioje pakopoje pensija nekaupiama nedarbingumo atveju. Plus pakopoje (Plusregeling) pensijos įmokas mokate Jūs kartu su darbdaviu. Šioje pakopoje sukaupiate daugiau pensijos ir taip pat gali būti įtraukiamas ne tik asmuo, su kuriuo esate susituokę ar įregistravę partnerystę, bet ir sugyventinis. Plus pakopoje tam tikrais atvejais pensija toliau kaupiama, jei tampate nedarbingas darbo sutarties galiojimo metu.